Philippe de Champaigne

Philippe de Champaigne (Brusela, 1602 – Paris, 1674) Flandrian sortu zen margolari eta marrazkilari frantsesa izan zen.

 Biografia 
Bruselan ikasi ondoren, Italiarantz abiatu zen, baina Parisen geratu zen, Parisko Luxenburgoko Jauregiko dekorazio-lanetan. Ondoren, Nicolas Poussin pintorearekin hasi zen lanean, eta erretratuak eta paisaiak margotzen hasi zen. Erregearen amaren pintore ofizial bihurtu ondoren, mandatu asko izan zuen: erlijio-lanak Parisko karmeldarrentzat (Eguberria, 1628; Tenpluko aurkezpena, 1629) eta gortesauentzako erretratuak (Richelieu, 1635). Richelieuk eskatuta, lan ofizialak egin zituen, Estatuaren kargura (Luis XIII.aren erretratua, 1635; Parisko Sorbona, Val-de-Grace abadia eta Cardinal jauregiko dekorazioa; Gaston de Foix armagizonaren erretratua, 1635). Ordura arteko lan guztiak barrokoak, ugariak eta guztiz koloretsuak izan ziren. 1643. urtetik aurrera, haatik, Champaigne jansenisten artean ibili zen, eta ordura arteko kolore oparotasuna eta freskotasun barrokoa erlijio-giro estuko zuhurtasun eta urritasun bihurtu ziren (Port Royaleko erretratuak, Angélique Arnauden erretratua). Bilakaera hori dela medio, Champaigne Frantziako pintore klasizista nagusietakotzat hartu izan da gerokoan (Ex-voto, 1662, bere alaba Catherineren mirarizko sendatzearen oroigarri egin zuen koadroa).

 Erreferentziak 

 Kanpo estekak 

Kategoria:Bruselarrak
Kategoria:Paisaia-margolariak
Kategoria:Margolari erretratugileak
Kategoria:Frantziako margolariak
Kategoria:XVII. mendeko margolariak
Kategoria:Barrokoko margolariak
Kategoria:Klasizismoa
Kategoria:Mitologiaren margolariak
Kategoria:Frantziako grabatzaileak
Kategoria:Jansenistak
Kategoria:Parisen hildakoak